15. maijs

15. maijs ir gada 135. diena pēc Gregora kalendāra (136. garajā gadā). Līdz gada beigām ir atlikušas 230 dienas.

Vārda dienas 
Airita, Arita, Sofija, Taiga

Notikumi 
 1918. gads — beidzās Somijas pilsoņu karš.
 1919. gads — Grieķija ieņēma Turcijas pilsētu Izmiru.
 1934. gads — Latvijā notika valsts apvērsums; tika atlaista Saeima, Kārlis Ulmanis ieviesa autoritāru režīmu.
 1935. gads — Maskavas metropolitēns atklāts publikai.
 1948. gads — Ēģipte, Transjordāna, Libāna, Sīrija, Irāka un Saūda Arābija sāka uzbrukumu Izraēlai.
 1955. gads — Austrija atjaunota kā suverēna, neitrāla valsts.
 1957. gads — Apvienotā Karaliste izmēģināja ūdeņraža bumbu, nometot to Moldenas salā Klusajā okeānā.
 1958. gads — PSRS palaists pavadonis Sputnik-3.
 1960. gads — PSRS palaists kosmosa kuģa Vostok prototips Korabļ-Sputnik 1.
 1963. gads — Mercury projekts: pēdējais Mercury lidojums, Gordonam Kūperam startējot ar Mercury-Atlas 9.
 1972. gads — Okinavas sala, kas kopš 1945. gada bija ASV kontrolē, tika nodota Japānas pārvaldībā.
 1987. gads — PSRS izmēģināta jaudīga nesējraķete Eņergija; pati raķete darbojās normāli, bet tās derīgā krava Polus kļūmes dēļ nesasniedza orbītu.
 1988. gads — PSRS sāka izvest savus bruņotos spēkus no Afganistānas.

Dzimuši 
 1567. gads — Klaudio Monteverdi (Claudio Monteverdi), itāļu komponists (miris 1643. gadā)
 1773. gads — Klēmenss fon Meternihs (Klemens von Metternich), austriešu politiķis (miris 1859. gadā)
 1859. gads — Pjērs Kirī (Pierre Curie), franču fiziķis (miris 1906. gadā)
 1862. gads — Arturs Šniclers (Arthur Schnitzler), ebreju izcelsmes Austrijas rakstnieks (miris 1931. gadā)
 1879. gads — Ernsts Šulcs (Ernst Schultz), dāņu vieglatlēts, sprinteris (miris 1906. gadā)
 1888. gads — Jēkabs Grots, latviešu jurists (miris 1942. gadā)
 1891. gads (j.s., pēc v.s. ) — Mihails Bulgakovs (Михаил Булгаков), krievu rakstnieks (miris 1940. gadā)
 1896. gads — Meletijs Kaļistratovs (Мелетий Каллистратов), Latvijas krievu politiķis (miris 1941. gadā)
 1901. gads — Luiss Monti (Luis Monti), Argentīnas itāliešu futbolists un treneris (miris 1983. gadā)
 1905. gads — Džozefs Kotens (Joseph Cotten), amerikāņu aktieris (miris 1994. gadā)
 1909. gads — Džeimss Meisons (James Mason), angļu kinoaktieris (miris 1984. gadā)
 1911. gads — Makss Frišs (Max Frisch), Šveices rakstnieks, dramaturgs un arhitekts (miris 1991. gadā)
 1915. gads — Pols Semjuelsons (Paul Samuelson), ASV ekonomists (miris 2009. gadā)
 1925. gads — Ernests Foldāts, latviešu biologs (miris 2003. gadā)
 1937. gads — Medlina Olbraita (Madeleine Albright), ASV politiķe (mirusi 2022. gadā)
 1944. gads:
 Raimonds Bitenieks, latviešu politiķis (miris 2019. gadā)
 Mirucs Jifters (Miruts Yifter), Etiopijas vieglatlēts (miris 2016. gadā)
 1948. gads — Braiens Īno (Brian Eno), angļu mūziķis
 1953. gads — Maiks Oldfīlds (Mike Oldfield), angļu mūziķis, komponists
 1956. gads — Mireks Topolāneks (Mirek Topolánek), čehu politiķis
 1961. gads — Tālivaldis Lasmanis, latviešu aktieris
 1967. gads — Džozefs Akaba (Joseph Acaba), ASV kosmonauts
 1970. gads:
 Franks de Būrs (Frank de Boer), Nīderlandes futbolists, treneris
 Ronalds de Būrs (Ronald de Boer), Nīderlandes futbolists
 1971. gads — Kaspars Balodis, Latvijas tiesnesis
 1976. gads — Toraijs Bragss (Torraye Braggs), ASV basketbolists
 1979. gads — Romāns Bezzubovs, Latvijas futbolists un futbola aģents (miris 2021. gadā)
 1982. gads — Veronika Kempbela-Brauna (Veronica Campbell-Brown), Jamaikas sprintere
 1987. gads — Endijs Marijs (Andy Murray), britu tenisists

Miruši 
 1130. gads — Svētais Izidors Arājs (San Isidro Labrador), katoļu svētais (dzimis ap 1070. gadu)
 1634. gads — Hendriks Averkamps (Hendrick Avercamp), nīderlandiešu gleznotājs (dzimis 1585. gadā)
 1832. gads — Kārlis Frīdrihs Celters (Carl Friedrich Zelter), vācu komponists (dzimis 1758. gadā)
 1873. gads — Aleksandru Joans Kuza (Alexandru Ioan Cuza), Rumānijas valdnieks (dzimis 1820. gadā)
 1886. gads — Emilija Dikinsone (Emily Dickinson), ASV dzejniece (dzimusi 1830. gadā)
 1916. gads — Ivans Franko (Іван Франко), ukraiņu rakstnieks (dzimis 1856. gadā)
 1935. gads — Kazimirs Maļevičs (Казимир Малевич), krievu gleznotājs (dzimis 1878. gadā)
 1956. gads — Džeks Zīlijs (Jack Zealley), angļu futbolists (dzimis 1874. gadā)
 1966. gads — Alfreds Amtmanis-Briedītis, latviešu aktieris un režisors (dzimis 1885. gadā)
 1999. gads — Žanis Butkus, latviešu virsnieks (dzimis 1905. gadā)

Svētku un piemiņas dienas 
 Starptautiskā ģimenes diena

Maijs